cyanic-selkie/wikianc huggingface dataset:
২০০৩ বাংলাদেশ ক্রিকেট দলের অস্ট্রেলিয়া সফর
পটভূমি
২০০০ সালের নভেম্বরে দশম টেস্ট দল হিসেবে টেস্ট খেলার মর্যাদা পাওয়ার পর থেকে বাংলাদেশকে আন্তর্জাতিক ক্রিকেটে অনেক সংগ্রাম করতে হয়। ২০০৩ সালের অস্ট্রেলিয়া সফরের আগে বাংলাদেশ দলের কোন টেস্ট জয় ছিল না, শুধু র‍্যাঙ্কিং-এর নিচের দিকের দল জিম্বাবুয়ের সাথে ১টি মাত্র টেস্ট ড্র। ১৯৯৯ ক্রিকেট বিশ্বকাপ-এ পাকিস্তানের বিপক্ষে ঐতিহাসিক বিজয়ের পর থেকে তাদের ওডিআই ফর্মও ভাল ছিল না। যদিও পাকিস্তানের বিপক্ষে সেই জয় বাংলাদেশকে টেস্ট মর্যাদা পাওয়ার পথে অনেকটা এগিয়ে দেয়। অস্ট্রেলিয়া সফরের আগে ঘরের মাঠে অনুষ্ঠিত দক্ষিণ আফ্রিকার বিপক্ষে সিরিজে দুটি টেস্টেই বাংলাদেশ ইনিংস ব্যবধানে পরাজিত হয়। অপরদিকে অস্ট্রেলিয়া এপ্রিল থেকে টেস্টে ওয়েস্ট ইন্ডিজের বিপক্ষে ৩-১ অ্যাওয়ে জয় ও ওডিআইতে একই দলের সঙ্গে ৪-৩ জয় পেয়েছিল। এর আগে একই বছর অনুষ্ঠিত ২০০৩ ওডিআই বিশ্বকাপে অস্ট্রেলিয়া রিকি পন্টিং-এর নেতৃত্বে অপরাজিত চ্যাম্পিয়ন (১০ ম্যাচ) হয়। লেগ-স্পিনার শেন ওয়ার্ন না থাকা সত্ত্বেও অস্ট্রেলিয়া ফাইনালে ভারতীয় ক্রিকেট দলকে পরাজিত করে। বিশ্বকাপের শুরুর আগে সিরিজ চলাকালীন হওয়া ড্রাগ পরীক্ষায় রক্তে নিষিদ্ধ ডিউরেটিক পাওয়া যাওয়ায় অস্ট্রেলিয়ার পক্ষে টেস্টে সর্বোচ্চ উইকেট সংগ্রাহক শেন ওয়ার্নকে দক্ষিণ আফ্রিকা থেকে দেশে পাঠিয়ে দেয়া হয়। এর ফলে ওয়ার্ন আন্তর্জাতিক প্রথম শ্রেণীর ক্রিকেট থেকে ১ বছরের জন্য নিষিদ্ধ ছিলেন।
প্রথম টেস্টের আগের দিন সাবেক অস্ট্রেলীয় ব্যাটসম্যান ডেভিড হুকস বলেন যে, বাংলাদেশ টেস্ট খেলার যোগ্য নয়। তিনি আরও বলেন যে অস্ট্রেলিয়া টেস্টগুলি ১ দিনের মধ্যে জিততে পারে।
প্রথম টেস্ট
এই ম্যাচের মধ্য দিয়ে মারারা ওভাল বিশ্বের ৮৯তম এবং অস্ট্রেলিয়ার অষ্টম টেস্ট ভেন্যু হিসেবে অভিষিক্ত হয়। ম্যাচের ১ মাস পূর্বে মেলবোর্ন থেকে আনা মন্থর ও নিচু ড্রপইন পিচে টসে জয়ী হয়ে অস্ট্রেলিয়া দল ফিল্ডিং করার সিদ্ধান্ত নেয়। মাত্র তিন ঘণ্টার মধ্যে বাংলাদেশ ৯৭ রানে অল-আউট হয়ে যায়। শুধুমাত্র মোহাম্মদ আশরাফুল (২৩) ও খালেদ মাহমুদ (২১) প্রতিরোধ গড়তে সক্ষম হন। অস্ট্রেলীয় বোলাররা একসাথে জ্বলে ওঠেন। ব্রেট লি ও গ্লেন ম্যাকগ্রা ৩টি করে উইকেট লাভ করেন। ম্যাকগ্রা ও জেসন গিলেস্পি অস্ট্রেলিয়ার সবচেয়ে সফল উদ্বোধনী বোলিং জুটির তালিকায় কিথ মিলার ও রে লিন্ডওয়াল জুটিকে টপকে অস্ট্রেলিয়ার সেরা উদ্বোধনী বোলিং জুটি হিসেবে এ তালিকায় স্থান পান। বাংলাদেশের খেলোয়াড়দের শট নির্বাচনে কোচ ডেভ হোয়াটমোর সন্তুষ্ট ছিলেন না। তিনি বলেন, "কয়েকজন খেলোয়াড় তাদের উইকেট বিলিয়ে দিয়ে এসেছেন এবং আমরা সেই জায়গায় উন্নতি করার চেষ্টা করছি।  পিচের কারণে শুরুতে অস্ট্রেলিয়া দলকেও সংগ্রাম করতে হয়। রিকি পন্টিং ১০ রানে আউট হলে অস্ট্রেলিয়া দলের স্কোর দাঁড়ায়  ২/৪৩-এ। তবে এর পর ড্যারেন লেহম্যান তাণ্ডব শুরু করেন। তিনি নিজের দ্বিতীয় টেস্ট সেঞ্চুরি (১১০) করেন। পরবর্তীতে স্টিভ ওয়াহ গ্যারি কার্স্টেন-এর পর দ্বিতীয় খেলোয়াড় হিসেবে সকল টেস্ট খেলুড়ে দেশের বিপক্ষে সেঞ্চুরির মাইলফলক স্পর্শ করেন। সেঞ্চুরি করার পর তিনি ৭/৪০৭ রানে অস্ট্রেলিয়ার ইনিংস ঘোষণা করেন। ২৩ ওভারে ৭৪ রান খরচে ৩ উইকেট নিয়ে শুধুমাত্র বাংলাদেশের দ্রুততম বোলার মাশরাফি বিন মর্তুজা অস্ট্রেলিয়ার জন্য হুমকির কারণ ছিলেন। দিনের খেলা শেষে লেহম্যান বলে,"মাঠে খেলা কঠিন ছিল। তাঁরা তাদের অস্ত্র ভালভাবেই ব্যবহার করেছে। তাঁরা সঠিক জায়গায় এগুলো ব্যবহার করে আমাদের জন্য রান করা কঠিন করে ফেলেছিল।" টেস্ট খেলুড়ে ৯ টি দেশের বিপক্ষেই সেঞ্চুরি পাওয়া মাত্র দ্বিতীয় খেলোয়াড় হওয়া প্রসঙ্গে জিজ্ঞাসা করা হলে, ওয়াহ বলেন, "আপনি যদি লম্বা সময় ধরে খেলেন তবে অবশ্যই আপনি বিভিন্ন মাইলফলকে পৌছাতে পারবেন এবং বিভিন্ন রেকর্ড অতিক্রম করতে পারবেন এবং আমি নিশ্চিত যে আমার পরবর্তীকালে কেউ এগুলো ভাঙ্গবে। কিন্তু কোন কিছু অর্জন করা চমৎকার এবং সকল দেশের বিপক্ষে শত রান করা এমন একটি ব্যাপার যার জন্য আমি গর্ববোধ করি। আমি রেকর্ডের ব্যাপারে চিন্তিত নই। আমি শুধু মাঠে যেতে চাই এবং ভাল খেলতে চাই এবং আমি যা বলেছি, যদি আমি মনে করে আমি উন্নতি করতে পারব না তাহলে আমার সেখানে থাকা উচিত নয়।"
দ্বিতীয় টেস্ট
"আমরা ডারউইন এর চেয়ে ১ দিন বেশি এই টেস্টকে নিয়ে গিয়েছি। আমি মনে করে সেখানে অবশ্যই উন্নতি হয়েছে। রুখে দাঁড়িয়ে ১ম ইনিংসে ২৯৫ রান করা, আমার মতে চমৎকার ছিল। এই মানের প্রতিপক্ষের বিপক্ষে খেলা সহজ ছিল না। বোধহয় ভবিষ্যতে তাদের চেয়ে কম শক্তিশালী দলের বিপক্ষে খেলা সহজ হবে এবং আমরা এগিয়ে যেতে পারব। প্রায় সব মানুষ অস্ট্রেলিয়ার পেস শক্তি সম্পর্কে বলছিল কিন্তু সিরিজের ম্যান অফ দ্যা সিরিজ এবং সর্বোচ্চ উইকেট সংগ্রহকারী ছিলেন একজন স্পিনার [স্টুয়ার্ট ম্যাকগিল]। আমার মতে আমরা গতিময় বোলারদের বিপক্ষে যে রকম চেষ্টা করেছি, তা ধীরগতির বোলারদের বিপক্ষে করতে পারি নি।""
১ম ওডিআই
বাংলাদেশকে ব্যাটিং-এ পাঠানোর পর অস্ট্রেলীয়রা শুরুতেই কয়েকটি উইকেট তুলে নেয়। টেস্টের চেয়ে গতিশীল পিচে লি এবং গিলেস্পির সামনে বাংলাদেশ দিশেহারা হয়ে পরে। তারা মাত্র ১৯ রানে ৪ উইকেট হারিয়ে ফেলে এবং পরে আর এই ধাক্কা সামলাতে পারে নি। ফলে ৩৪ ওভারেই মাত্র ১০৫ রানে অলআউট হয়ে যায়। মাত্র ৩ জন ব্যাটসম্যান দুই অঙ্কের ঘরের রান করতে সক্ষম হয়। লি এবং গিলেস্পি পেসদ্বয় ইনিংসের ৭ উইকেট নেন। ২৪ রানে ২ উইকেট নিয়ে অ্যান্ডি বিকেলও উইকেট পাওয়াদের দলে নাম লিখান।
বাংলাদেশের এই দুর্বল ব্যাটিং পারফরম্যান্সের কারণে লাঞ্চের পূর্বেই শুরু হয় এবং ওপেনার অ্যাডাম গিলক্রিস্ট উইকেটের পিছনে মাশরাফিকে ক্যাচ দিয়ে আউট হওয়ার আগে ১৮ রানের একটি ঝোড়ো ইনিংস খেলেন। পরে হেডেন (৪৬) ও পন্টিং মূল্যবান ব্যাটিং অনুশীলনের সুযোগে ৭৪ রানের জুটি গড়েন। পন্টিং ২৯ রানে মোহাম্মদ রফিকের বলে বোল্ড আউট হন। ২৭ ওভারের বেশি বাকি থাকতে অস্ট্রেলিয়া ৮ উইকেটের জয় পাওয়ায়, ২০০৩ ক্রিকেট বিশ্বকাপ-এ আঙুল ভেঙ্গে ছিটকে যাওয়ার পর, প্রথম আন্তর্জাতিক ম্যাচ খেলতে নামা ডেমিয়েন মার্টিনের ইনিংস মাত্র ১ বল খেলেই শেষ হয়। পন্টিংয়ের উইকেটের পাশাপাশি মোহাম্মদ রফিক ৫ ওভারে মাত্র ৭ রান দেন।
২য় ওডিআই
বাংলাদেশ টসে জিতে ব্যাটিং করার সিদ্ধান্ত নেয়। বাংলাদেশের উদ্বোধনী জুটি ধীরগতির সূচনা করে। তবে ১৪ ওভারে ৩৭ রান করার পর হান্নান সরকার (খালেদ মাসুদের অনুপস্থিতিতে উইকেট-রক্ষক) ১৯ রানে ইয়ান হার্ভে-এর বলে উইকেটের পিছনে ক্যাচ দিয়ে আউট হন। ৯ রানে পরে তার উদ্বোধনী সঙ্গী, জাভেদ ওমর ১১ রান করে আউট হন। সানোয়ার হোসেনও দ্রুত আউট হয়ে যান, ফলে বাংলাদেশের স্কোর দাড়ায় ৩/৫২। শুধুমাত্র হাবিবুল বাশার (৩১) প্রতিরোধ গড়তে সক্ষম হয়েছিলেন। পরবর্তীতে মিডল অর্ডার ব্র্যাড হগের স্পিনের সামনে ভেঙ্গে পরে। তবে অলক কাপালির ৪৪ বলে ৩৪ লোয়ার অর্ডারে বিনোদনদায়ী ইনিংস ছিল। হগ ৩১ রানে ৩ উইকেট নেন। লেহম্যান ১৬ রানে ৩ উইকেট নিয়ে বাংলাদেশের ইনিংস-এর ইতি টানেন এবং বাংলাদেশ ৪৬ ওভারে ১৪৭ রানে অল-আউট হয়।
বাংলাদেশের উদ্ভোদনী বোলার, মাশরাফির অনুপস্থিতে অস্ট্রেলিয়া অ্যান্ড্রু সাইমন্ডস ও মাইকেল বেভান-কে দিয়ে ইনিংস শুরু করে, যার উদ্দেশ্য ছিল মিডল অর্ডারের ব্যাটসম্যান দের খেলার সুযোগ করে দেয়া। সাইমন্ডস মাত্র ৭ রান করে হাসিবুল হোসেন-এর বলে আউট হয়ে যান। মার্টিং, বেভানের সঙ্গে ক্রিজে যোগ দেন, এবং আক্রমণাত্মক ব্যাটিং-এর মধ্য দিয়ে বোলারদের ম্যাচ থেকে ছিটকে দেন। ভাঙ্গা আঙুলের কারণে ২০০৩ ক্রিকেট বিশ্বকাপ থেকে ছিটকে যাওয়ার পর এই সিরিজ দিয়ে আন্তর্জাতিক ক্রিকেটে ফেরা মার্টিন মাত্র ২২ বলে অর্ধশত রান করেন, যা অস্ট্রেলিয়ার পক্ষে দ্রুততম অর্ধশত রানের রেকর্ড। তিনি গিলক্রিস্ট ও অ্যালান বর্ডার এর করা ৭৮ বলের অস্ট্রেলিয়ার দ্রুততম সেঞ্চুরির রেকর্ড ভাঙ্গার পথেই ছিলেন। তিনি এবং বেভান মিলে ৯১ বলে ১৩১ রান যোগ করেন এবং অস্ট্রেলিয়া ৯ উইকেটে জয়লাভ করে। ৫১ বলে ৯২ রান করে মার্টিন ম্যান অফ দ্যা ম্যাচ হন। বেভান করেন ৬২ বলে ৪০ রান। মার্টিন বাংলাদেশের অধিনায়ক খালেদ মাহমুদ-এর উপর বেশি চড়াও ছিলেন। মাহমুদের ১ ওভারে তিনি টানা ৩ টি চার ও ১ টি ছয় মারেন। মাহমুদ ৩ ওভারে ৩৪ রান দেন এবং কোন উইকেট পাননি।
৩য় ওডিআই
অস্ট্রেলীয় অধিনায়ক রিকি পন্টিং টসে জিতে ব্যাটিং এর সিদ্ধান্ত নেয়ার মাধ্যমে ডারউইনে সিরিজটি সমাপ্ত হয়। অস্ট্রেলীয় অধিনায়ক নিজের ইনিংসটি খেলার পূর্বে মোহাম্মদ রফিকের ২ উইকেট লাভ এবং তার আঁটসাঁট বোলিং-এর কারণে অস্ট্রেলিয়ার ইনিংস দাড়ায় ৪ উইকেটে ১১৪ তে। তবে বেভান ও পন্টিং এর ১২৭ রানের জুটিতে অস্ট্রেলিয়া ঘুরে দাড়ায়। বিস্ময়করভাবে অস্ট্রেলীয় অধিনায়কের ১৪তম সেঞ্চুরি করা ইনিংসে চারের মার ছিল মাত্র ২ টি। ৪ টি ছয় মারার পরেও অস্ট্রেলিয়া ৫০ ওভারে ৭ উইকেটে ২৫৪ রান সংগ্রহ করে। ৩য় ওডিআইয়ে দলে ফিরে আসা মাশরাফি ইনিংসের শেষ দিকে ২ টি উইকেট নেন, কিন্তু মোহাম্মদ রফিক ও অলক কাপালি বাদে বাকি বোলারদের মধ্যে ঘাটতি দেখা যায়।
অস্ট্রেলিয়ার শক্ত বোলিং-এর কারণে বাংলাদেশের ইনিংসের রান দাড়ায় ৫/৩৬। বিকেল ও হার্ভেকে মারতে গিয়ে হাবিবুল বাশার (২) ও মোহাম্মদ আশরাফুল (২) রান করে আউট হন, যার কারণ ছিল জেসন গিলেস্পির মিতব্যয়ী বোলিং। গিলেস্পি ১০ ওভারে ১৬ রান দিয়ে ১ উইকেট লাভ করেন। ষষ্ঠ উইকেট জুটিতে সানোয়ার হোসেনের সাথে অলক কাপালি জুটিতে ৬৬ রান যোগ করেন তারা যেখানে অলক কাপালি ৪৯ রানের একটি দৃঢ়প্রতিজ্ঞ ইনিংস খেলেন। বাংলাদেশ ৪৮তম ওভারে ১৪২ রান করে অল-আউট হয় এবং অস্ট্রেলিয়া ১১২ রানে জয়লাভ করে। ইয়ান হার্ভে ১৬ রান দিয়ে ৪ উইকেট নেন। পন্টিং ম্যান অব দ্য ম্যাচ ও ম্যান অব দ্য সিরিজ নির্বাচিত হন।  টেস্ট ও ওডিআই সিরিজ চলাকালীন, ক্রিকেট ঐতিহাসিক গিডিওন হেই য়ের মতে, " কেয়ার্নস ও ডারউইন এর মিলিত জনসংখ্যার এক-চতুর্থাংশ খেলা দেখে।"
ভবিষ্যৎ
অস্ট্রেলিয়ার পরবর্তী সিরিজ ছিল ২০০৩ সালের অক্টোবর মাসে জিম্বাবুয়ের বিপক্ষে ঘরের মাঠের সিরিজ অস্ট্রেলীয় ওপেনার ম্যাথু হেডেন ওয়াকা গ্রাউন্ড-এ ১ম টেস্টে ৩৮০ রানের তখনকার টেস্টের সর্বোচ্চ ইনিংসটি খেলেন। সিডনির সিডনি ক্রিকেট গ্রাউন্ড-এ অনুষ্ঠিত ২য় টেস্টে সহজেই জয়লাভ করে অস্ট্রেলিয়া ২-০ তে সিরিজটি জিতে নেয়। তারপর তারা ভারতের সঙ্গে ডিসেম্বর ও জানুয়ারীতে অনুষ্ঠিত একটি ৪ টেস্টের সিরিজে ১-১ ব্যবধানে ড্র করে। সিরিজের চতুর্থ টেস্ট ছিল স্টিভ ওয়াহের ক্যারিয়ারের শেষ টেস্ট যা তার ঘরের মাঠ এসসিজিতে খেলা হয়। পরবর্তীতে অস্ট্রেলিয়া, ভারত ও জিম্বাবুয়েকে নিয়ে অনুষ্ঠিত ভিবি একদিনের আন্তর্জাতিক সিরিজ জিতে নেয়।
অবিদ্যা (বৌদ্ধধর্ম)
অবিদ্যা হল (अविद्या; अविज्जा) বৌদ্ধ সাহিত্যের একটি পরিভাষা যেটাকে সাধারণত “অজ্ঞতা” হিসেবে অনুবাদ করা হয়। ধারণাটি অধিবিদ্যক বাস্তবতার প্রকৃতি সম্পর্কে অজ্ঞতা বা ভুল ধারণাকে বোঝায়, বিশেষত বাস্তবতার অনিত্য ও অনাত্মা সম্পর্কে। এটি দুঃখের (যন্ত্রণা, ব্যথা, অসন্তুষ্টি) মূল কারণ এবং বৌদ্ধ প্রপঞ্চবিজ্ঞান অনুসারে অবিদ্যা পুনর্জন্ম প্রক্রিয়ার দিকে পরিচালিত করে।
বৌদ্ধ শিক্ষাবলিতে অবিদ্যাকে বিভিন্ন প্রসঙ্গে অজ্ঞতা বা ভুল বোঝাবুঝি হিসাবে উল্লেখ করা হয়েছে:
ধোলাবীরা
ধোলাবীরা পশ্চিম ভারতের গুজরাত রাজ্যের কচ্ছ জেলার ভাচাউ তালুকের খাদিরবেটের একটি প্রত্নতাত্ত্বিক স্থান, যা এর ১ কিলোমিটার (০.৬২ মাইল) দক্ষিণের একটি গ্রাম থেকে নামকরণ করা হয়। এই গ্রামটি রাধনপুর থেকে ১৬৫ কিমি (১০৩ মাইল) দূরে অবস্থিত। স্থানীয়ভাবে কোটাডা টিম্বা নামেও পরিচিত, এই স্থানে প্রাচীন সিন্ধু সভ্যতা/হরপ্পান শহরের ধ্বংসাবশেষ রয়েছে। ধোলাবীরার অবস্থান কর্কটক্রান্তির অঞ্চলে। এটি পাঁচটি বৃহত্তম হরপ্পান স্থানের মধ্যে একটি এবং সিন্ধু উপত্যকার সভ্যতার অন্তর্ভুক্ত ভারতের সর্বাধিক বিশিষ্ট প্রত্নতাত্ত্বিক স্থান। এটিকে সমকালীন সময়ের নগরগুলির সর্বাধিক স্বতন্ত্র হিসাবে বিবেচনা করা হয়। এটি বৃহৎ কচ্ছের রণের কচ্ছ মরুভূমি বন্যজীবন অভয়ারণ্যের খাদির বেট দ্বীপে অবস্থিত। ৪৭ হেক্টর (১২০ একর) আয়তনের চতুর্ভুজ আকৃতির শহরটি দুটি মৌসুমী স্রোতের মধ্যে অবস্থিত, উত্তরে মনসার এবং দক্ষিণে মনহার। ধারণা করা হয় যে ২৬৫০ খ্রিস্টপূর্ব থেকে শুরু হয় এবং ২১০০ খ্রিস্টপূর্ব পর্যন্ত এটি টিকে ছিল, তবে সাম্প্রতিক গবেষণায় উল্লেখ করা হয় যে ৩৫০০ খ্রিস্টপূর্বাব্দ (প্রাক-হরপ্পান) এটি গঠিত হয় এবং ধারাবাহিক ভাবে ১৮০০ খ্রিস্টপূর্বাব্দ (শেষের হরপ্পান সময়কালের প্রথম দিকের অংশ) অবধি টিকে ছিল।
এই স্থানটি ১৯৬৭-৬৮ সালে ভারতীয় প্রত্নতাত্ত্বিক জরিপের (এএসআই) জে পি পি জোশির দ্বারা আবিষ্কার করা হয় এবং এটি আটটি বড় হরপ্পান স্থানের মধ্যে পঞ্চম বৃহত্তম। এটিএসআই দ্বারা ১৯৯০ সাল থেকে এটি খনন কারজের কার্যের অধীনে ছিল, যার অভিমত যে "ধোলাবীরা প্রকৃতপক্ষে সিন্ধু সভ্যতার ব্যক্তিত্বকে নতুন মাত্রা যুক্ত করেছে।" এখনও অবধি আবিষ্কৃত অন্যান্য বড় বড় হরপ্পান স্থানগুলি হল - হরপ্পা, মহেঞ্জো-দারো, গানেরিওয়ালা, রাখিগড়ি, কালীবঙ্গান, রূপনগর এবং লোথাল।
পায়রাবন্দ সরকারি বেগম রোকেয়া স্মৃতি মহাবিদ্যালয়
পায়রাবন্দ সরকারি বেগম রোকেয়া স্মৃতি মহাবিদ্যালয় রংপুর বিভাগের রংপুর জেলার মিঠাপুকুর উপজেলার পায়রাবন্দ ইউনিয়নের একটি সরকারি কলেজ ।
ইতিহাস
১ এপ্রিল ১৯৯২ সালে কলেজটি বেগম রোকেয়ার স্মৃতি ধরে রাখার উদ্দেশ্যে স্থানীয় বিদ্যানুরাগী ব্যক্তিগণ প্রষ্ঠিা করেন। ৭ জানুয়ারী ১৯৯২ সালে ডিগ্রী খোলার অনুমতি পায়। ২০১৬ সালে কলেজটি সরকারি হয়।
পোশাক
ছাত্রদের সাদা শার্ট ও কালো প্যান্ট এবং মেয়েদের সব ড্রেস সাদা।
সাংস্কৃতিক কর্মকান্ড
কলেজের অনেক ছাত্র-ছাত্রী জাতীয় পর্যায়ে গান, কবিতা আবৃতি, রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।
ফলাফল
সুযোগ্য গভর্নিং বডির পরিচালনায় প্রতিবছর কলেজটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২১ সালে এইচএসসিতে ৯৫.৯৫% পাশ করে। ডিগ্রী পরীক্ষায়ও কৃতিত্বের স্বাক্ষর রাখে।
গ্যালারী
থাম্ব| উত্তর পাশে চারতলা প্রশাসনিক ভবন ও একাডেমিক ভবন থাম্ব|পশ্চিম দিকে টিনসেড একাডেমিক ভবন
শফিকুল ইসলাম শিমুল
শফিকুল ইসলাম শিমুল (জন্ম: ০৩ জুলাই ১৯৭৬) বাংলাদেশের নাটোর-২ (নাটোর সদর উপজেলা ও নলডাঙ্গা উপজেলা) আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
জন্ম ও শিক্ষাজীবন
শফিকুল ইসলাম শিমুলের পৈতৃক বাড়ি নাটোর জেলার নাটোর সদর উপজেলায়। তিনি আইন বিষয়ে স্নাতক ডিগ্রি অর্জন করেছেন।
কর্মজীবন
পেশায় ঠিকাদার ও সরবরাহকারী শফিকুল ইসলাম শিমুল রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন। তিনি নলডাঙ্গা উপজেলার ব্যাপক উন্নতি করেছে
টেমসুলা আও
টেমসুলা আও(২৫ অক্টোবর ১৯৪৫ - ৯ অক্টোবর ২০২২) ভারতের নাগাল্যান্ডের একজন প্রথিতযশা কবি, গল্পকার, লোকসংস্কৃতির গবেষক এবং সাহিত্যিক৷ ২০১৩ সালে তিনি ছোটগল্প সংকলন Laburnum for My Head-এর জন্য ইংরেজি ভাষার সাহিত্য অকাডেমি পুরস্কার লাভ করেন। তাঁর লেখাসমূহ ইতিমধ্যে জার্মান, ফরাসি, অসমীয়া, বাংলা এবং হিন্দী ভাষায় অনূদিত হয়েছে৷ ভারতের উত্তর-পূর্ব রাজ্যসমূহ থেকে ইংরেজিতে সাহিত্য চর্চা করা সাহিত্যিকদের মধ্যে টেমসুলা আওয়ের এক বিশেষ আসন আছে৷
জীবনী
টেমসুলা আওয়ের জন্ম হয় ১৯৪৫ সালের অক্টোবরে আসাম-এর জোড়াহাট জেলায়। তিনি গোলাঘাটের রিডজব বালিকা উচ্চ মাধ্যমিক বিদ্যালয় থেকে স্কুলীয়া শিক্ষা সাং করেন। টেমসুলা আও নাগাল্যান্ড-এর মোককচাং জেলায় অবস্থিত ফাজি আলি মহাবিদ্যালয় থেকে স্নাতক ডিগ্রী লাভ করেন। পরবর্তী কালে তিনি গুয়াহাটি বিশ্ববিদ্যালয়-এর থেকে ইংরেজি বিষয়ে স্নাতকোত্তর ডিগ্রী লাভ করেন। এর পর তিনি হায়দরাবাদের ইংরেজি এবং বিদেশী ভাষা বিশ্ববিদ্যালয় থেকে স্নাতকোত্তর ডিপ্লোমা এবং উত্তর-পূর্ব পার্বত্য বিশ্ববিদ্যালয় (নেহু) থেকে ডক্টরেট ডিগ্রী লাভ করেন।
১৯৯২-৯৭ সালে তিনি ডিমাপুরের উত্তর-পূর্ব সাংস্কৃতিক কেন্দ্রের ডিরেক্টর হিসাবে কার্য্যনির্বাহ করেন। টেমসুলা আও প্রায় অর্ধেক জীবন নর্থ-ইস্টার্ন হিল ইউনিভার্সিটি তথা উত্তর-পূর্ব পার্বত্য বিশ্ববিদ্যালয়ে ইংরেজি বিভাগে অধ্যাপনা করেন। ১৯৮৫-৮৬ সালে তিনি ফুলব্রাইট ফেলোশিপ নিয়ে মিনেসোটা বিশ্ববিদ্যালয়ে গবেষণা করেন।
২০০৭ সালে তিনি সাহিত্যিক অবদানের স্বীকৃতিস্বরূপ পদ্মশ্রী পুরস্কার লাভ করেন। ২০০৯ সালে মেঘালয় সরকার তাঁকে রাজ্যপালের স্বর্ণপদকও প্রদান করেন।
কবিতা
তাঁর প্রকাশিত কবিতা সংকলনসমূহ হচ্ছে –
লোকসংস্কৃতি
মিনেসোটা বিশ্ববিদ্যালয়ে গবেষণা করতে থাকার সময়ে টেমসুলা আও নেটিভ আমেরিকানদের সংস্পর্শে আসেন৷ তিনি এই লোকদের সংস্কৃতি এবং লোককথাসমূহের বিষয়ে জানতে পারেন৷ এর থেকেই তিনি নিজের আও নাগা জনজাতির কথিত লোকসংস্কৃতির গবেষণা এবং সংরক্ষণের প্রতি আকৃষ্ট হয়ে পড়েন। ভারতে এসে তিনি এইসম্পর্কিত গবেষণা করতে থাকেন। আও নাগাদের মুখে মুখে চলে আসা লোকগাঁথা, পরম্পরা এবং সংস্কৃতির ওপরে করা এই গবেষণার ফলস্বরূপ ১৯৯৯ সালে আও নাগাদের কথিত পরম্পরার বিষয়ে তাঁর একটি গ্রন্থ প্রকাশ পায়৷
ছোটগল্প
টেমসুলা আওয়ের দুটি ছোটগল্প সংকলন প্রকাশ পেয়েছে-
প্রথমটিতে দশটা এবং দ্বিতীয় গ্রন্থে আটটা ছোটগল্প সন্নিবিষ্ট আছে৷ তাঁর ছোটগল্পসমূহে হিংসাজর্জর নাগাল্যান্ডের মানুষের সমাজ এবং মনস্তত্ত্বের এবং আত্মপ্রত্যয়ের অধিকারের সাবলীল ছবি দর্শিত হয়েছে৷
সাহিত্য সমালোচনা
টেমসুলা আও সাহিত্য সমালোচনায় অবদান রেখেছেন৷ ১৯৮৯ সালে তাঁর এইসম্পর্কিত একটি গ্রন্থ ’Henry James' Quest for an Ideal Heroine’ প্রকাশ পায়৷
দোংতিং হ্রদ
দোংতিং হ্রদ হল চীনের উত্তর-পূর্ব  হুনান প্রদেশের একটি বিশাল, অগভীর হ্রদ। এটি ছাং চিয়াং নদীর একটি বন্যা অববাহিকা, সুতরাং এর আয়তন মরসুমের উপর নির্ভর করে। হুপেই এবং হুনান, এই প্রদেশদুটির নামকরণ হ্রদের তুলনায় তাদের অবস্থান অনুসারে করা হয়েছে: হুপেই অর্থ "হ্রদের উত্তরে" এবং হুনান অর্থ "হ্রদের দক্ষিণে"।
দোংতিং হ্রদটি চীনা সংস্কৃতিতে ড্রাগন নৌকা দৌড়ের উৎসস্থান হিসাবে বিখ্যাত। এখানে জুনশান দ্বীপের আছে, যেটি বিলুপ্তপ্রায় ফিনলেজ পরপয়েজ প্রজাতির বাসস্থান।
ভূগোল
জুলাই-সেপ্টেম্বর মাসে, ছাং চিয়াং থেকে বন্যার জল এই হ্রদে প্রবাহিত হয়, সেই সময় এটি ব্যাপকভাবে বিস্তৃত হয়। সাধারণভাবে হ্রদের ক্ষেত্র থাকে (১৯৯৮ এর আগের তথ্য)। বন্যার সময়, যখন শাং জিয়াং থেকে প্রচুর পরিমাণে জল এবং পলল হ্রদে প্রবাহিত হয়, তখন এর ক্ষেত্র বেড়ে গিয়ে  হয়ে যেতে পারে।  চারটি প্রধান নদীর জল এই হ্রদে এসে পড়ে, সেগুলি হল: শিয়াং, জি, য়ুয়ান এবং লি নদী। কিছু ছোট নদীও এখানে প্রবাহিত হয়, তার মধ্যে সর্বাধিক প্রসিদ্ধ হল মিলুও নদী যেখানে কবি চু উয়ান আত্মহত্যা করেছিলেন। এছাড়াও, শিয়াও নদী ইয়ংজু এর কাছে শিয়াংয়ে পড়েছে, তারপর শিয়াং নদী এই হ্রদে প্রবাহিত হয়েছে। সমুদ্রগামী জাহাজগুলি ছাংশা পৌঁছতে শিয়াং দিয়ে যাতায়াত করতে পারে।
ইতিহাস
পৃথিবীতে এখনও পর্যন্ত আবিষ্কৃত প্রাথমিকতম ধানক্ষেতেগুলি ছিল লিয়াং সমভূমিতে, সেটি তখন দোংতিং হ্রদের পশ্চিম প্রান্তে ছিল। পূর্ব চৌ যুগে চু রাজ্য এই অঞ্চল দখল করেছিল, খ্রিস্টপূর্ব তৃতীয় শতাব্দীতে চিন এই অঞ্চলটি দখল করে নেয়। হান শাসন কালে, হুপেই প্রদেশের দোংতিং হ্রদের উত্তরে অবস্থিত, য়ুনমেং জলাভূমি ( আক্ষরিক অর্থে "মেঘ স্বপ্নের মহান জলাভূমি"), ছাং চিয়াং নদীর প্রধান বন্যা অববাহিকা ছিল। এখানকার সমৃদ্ধ পলল কৃষকদের আকর্ষণ করেছিল। নদীকে দূরে রেখে বাঁধ নির্মাণ করার ফলে ছাং চিয়াং নদীর দক্ষিণে দোংতিং হ্রদ অঞ্চল ধীরে ধীরে নদীর মূল বন্যা অববাহিকায় পরিণত হয়ে গেল। হান সাম্রাজ্য এই অঞ্চলের উপনিবেশীকরণে সক্রিয়ভাবে জড়িত ছিল, লিয়াংয়ে পরিখা তৈরি করে কৃষিক্ষেত্রকে বন্যার হাত থেকে রক্ষা করা হয়েছিল।
সেই সময়, দোংতিং হ্রদ ছিল চীনের বৃহত্তম মিষ্টি জলের হ্রদ। এর আকারের কারণে, এর নাম হয়েছিল আট-শত-লি-দোংতিং । আজকের দিনে, এটি পোয়াং হ্রদের পরে দ্বিতীয় বৃহত্তম হ্রদ হয়ে দাঁড়িয়েছে, কারণ হ্রদের বেশিরভাগ অংশ কৃষিজমিতে পরিণত হয়েছে।
সংস্কৃতি এবং পুরাকথা
অঞ্চলটি চীনের ইতিহাস এবং সাহিত্যে সুপরিচিত। "দোংতিং" এর আক্ষরিক অর্থ "গুহা দরবার", এবং হ্রদটির নামকরণ করা হয়েছিল বিশাল কক্ষ বা গুহার জন্য। বিশ্বাস করা হত হ্রদের নীচে সেটি রয়েছে। আরও বিশ্বাস করা হত সন্ন্যাসী-রাজা শানের দুই স্ত্রী ই হুয়াং এবং নু য়িংয়ের আত্মারা ওই গুহার শাসক। মনে করা হত সেখানে ভূগর্ভস্থ পরিখা দিয়ে সাম্রাজ্যের প্রতি অংশে যাওয়া যায়। কথিত আছে যে চু কবি চু উয়ানের (খ্রিস্টপূর্ব ৩৪০-২৭৮) মৃতদেহের সন্ধানের জন্য দোংতিং হ্রদের পূর্ব উপকূলে ড্রাগন নৌকা বাইচ চালানো শুরু হয়েছিল, এবং মনে করা হত একজন ড্রাগন-রাজা হ্রদের নীচে বাস করেন।
জুনশান দ্বীপের নামকরণও শানের দেবী-স্ত্রীদের নামে করা হয়েছিল। দেবীরা শানের মৃত্যুর পর সেখানেই বাস করতেন এবং তাঁর মৃত্যুর জন্য শোক প্রকাশ করতেন। আগেকার তাওবাদী মতাদর্শে বিশ্বাসী, জুনশান দ্বীপ হল হ্রদের মাঝখানে ৭২টি শৃঙ্গ সমেত একটি এক কিলোমিটার ব্যাপী একটি দ্বীপ। দ্বীপটি জুনশান ইনঝেন চায়ের জন্যও বিখ্যাত। দোংতিং হ্রদের অববাহিকা এবং এর আশেপাশের অঞ্চল প্রাকৃতিক সৌন্দর্যের জন্য বিখ্যাত, যা "শিয়াও এবং শিয়াং নদীর হুনান" বাক্যাংশে আবদ্ধ হয়েছে ।
শিউই পর্বতমালা এবং নীচে শিয়াও এবং শিয়াং নদীর সৌন্দর্য্যাবলির উল্লেখ প্রায়শই চীনা কবিতায় পাওয়া যায়। প্রাচীন তাং সাম্রাজ্যের কবি ইউ ইউউলিং দোংতিং হ্রদের প্রাকৃতিক দৃশ্যের প্রতি অনুরাগী ছিলেন। সোং সাম্রাজ্যে, আটটি দৃশ্যপটে এই অঞ্চলের দৃশ্যাবলী আঁকা একটি ধারা হয়ে ওঠে, সেটি অভিহিত ছিল শিয়াওশিয়াংয়ের আট দৃশ্য নামে। আরও বলা হয় যে হান শিঝং সামরিক পরিষেবা থেকে অবসর গ্রহণের পরে এই অঞ্চলে এসে স্থিত হয়েছিলেন। অঙ্কনের এই ধারাটি জাপানেও ছড়িয়ে পড়েছিল। সেখানে শিয়াও এবং শিয়াং নদীর বদলে অন্যান্য বিখ্যাত স্থানের ব্যবহার হত। হ্রদের ভূগোল ভিত্তিক একটি বিখ্যাত জলাশয় কিয়োটোর দাইকাকু-জিতে রয়েছে।
পরিবেশগত বিষয়
প্রাচীন কাল থেকেই এই অঞ্চলে কৃষিভিত্তিক উপনিবেশ শুরু হয়েছিল, এবং ১৯তম শতাব্দীর মধ্যে হ্রদের অগভীর অংশের অনেকখানি কৃষিজমি তৈরির জন্য ধ্বংস হয়ে গিয়েছিল। ১৯৪৯ সালের পরে নতুন জলাভূমি নিকাশী ব্যবস্থার ফলে বাকি অংশের আরও অনেকটা নষ্ট হয়ে যায়, মূল জলাভূমির কেবলমাত্র অল্পকিছু অংশ পড়ে থাকে। পরবর্তীতে যদিও নষ্ট হওয়া অঞ্চলটির কিছু অংশ আবার জলাভূমিতে ফিরে এসেছে। যাইহোক, পোয়াং হ্রদের সাথে, এটি চীনের বৃহত্তম হ্রদগুলির মধ্যে একটি, এবং শীতকালীন পরিযায়ী পাখিদের জন্য একটি গুরুত্বপূর্ণ অঞ্চল। ১৯৯২ সাল থেকে এটি একটি সুরক্ষিত রামসার কনভেনশন হিসাবে মনোনীত করা হয়েছে।
২০০৭ সালে আশঙ্কা প্রকাশ করা হয়েছিল যে এই হ্রদের স্থানীয় বাসিন্দা, চীনের ফিনলেজ পরপয়েজ সম্প্রদায়, ছাং চিয়াং নদীর বাইজিথুয়ান ডলফিনের মত বিলুপ্ত হয়ে যেতে পারে। ফিনলেজ পরপয়েজ সম্প্রদায়ের সংরক্ষণের জন্য পদক্ষেপ নেওয়ার আহ্বান জানানো হয়েছিল। এই সম্প্রদায়ের প্রায় ১৪০০ জন বেঁচে আছে, তার মধ্যে প্রায় ৭০০ থেকে ৯০০ জন ছাং চিয়াং অঞ্চলে, এবং পোয়াং ও দোংতিং হ্রদ অঞ্চলে আরও প্রায় ৫০০ জন বসবাস করে। ২০০৭ সালের এদের জনসংখ্যা ১৯৯৭ সালের জনসংখ্যার অর্ধেকেরও কম হয়ে গিয়েছিল, এবং জনসংখ্যা প্রতি বছর ৭.৩ শতাংশ হারে কমে যাচ্ছে। পোয়াং হ্রদে এই নাগরিক জনগোষ্ঠীর উপর চাপ আসে এখানে প্রচুর সংখ্যক জাহাজ চলাচল এবং এখানে বালু উত্তোলনের জন্য।
২০০৭ সালে জুন মাসের শেষের দিকে ছাং চিয়াং নদীতে বন্যার পরে, প্রায় ২০০ কোটি ইঁদুর হ্রদের দ্বীপপুঞ্জ থেকে বাস্তুচ্যুত হয়েছিল। ইঁদুরগুলি আশেপাশের জনগোষ্ঠী আক্রমণ করেছিল, ফসল এবং পরিখার ক্ষতি করেছিল। ইঁদুরের সংখ্যা নিয়ন্ত্রণের জন্য সরকার দেওয়াল নির্মাণ ও খাল খনন করতে বাধ্য হয়েছিল। ২০০৫ সালে, একটি পুনরুদ্ধার প্রকল্প, জীব-বৈচিত্র্য সুরক্ষা ব্যবস্থাপনার চীন-নরওয়েজীয় প্রকল্প, শুরু হয়েছিল। চীন ডেইলির ২০০৭ সালের একটি নিবন্ধ অনুসারে "[দোংতিং লেক অঞ্চল] পাঁচ থেকে দশ বছরের মধ্যে একটি স্থায়ী জীববৈচিত্র্যের পরিবেশে পুনরুদ্ধার করা হবে"।
২০০৭ সালের বাংলাদেশী চলচ্চিত্রের তালিকা
২০০৭ সালে বাংলাদেশে মুক্তিপ্রাপ্ত চলচ্চিত্রের তালিকা।
ঈমান বিশ্ববিদ্যালয়
ঈমান বিশ্ববিদ্যালয় (অন্য নাম আল-ঈমান বিশ্ববিদ্যালয়, ইল-ঈমান বিশ্ববিদ্যালয়, বা আল ইমান বিশ্ববিদ্যালয়; جامعة الإيمان; Jāmiʿat al-Īmān) হল সুন্নি ইসলাম কর্তৃক প্রতিষ্ঠিত ১৯৯৩ সালের একটি ধর্মীয় বিদ্যালয় (মাদরাসা)। যেটি ইয়েমেনের সানায় অবস্থিত। আল-ঈমান অর্থ বিশ্বাস।
২০১০ সালের জানুয়ারির, প্রতিবেদন অনুযায়ী তখন ছিল মোট ৬,০০০ জন শিক্ষার্থী।
এর প্রতিষ্ঠাতা ও প্রধান পরিচালক হলেন জনাব আব্দুল মাজিদ আল-জিনদানি। যাকে মার্কিন যুক্তরাষ্ট্রের রাজস্ব বিভাগ  বিশেষ বিশ্ব সন্ত্রাস বলে উল্লেখ করে, এবং তিনি তার পদ থেকে অনেক নিচে পড়ে যান শুধুমাত্র যুক্তরাষ্ট্রের জন্য। আর ২০০৪ সালে তিনি যুক্তরাষ্ট্র ও জাতিসংঘ উভয় কর্তৃক আল-কায়েদার সহযোগী আখ্যা পান। তিনি ছিলেন আল ইসলাহ এর সহকারী প্রতিষ্ঠাতা এবং বিন লাদেনের আধ্যাতিক নেতা।
মার্কিন রাজস্ব বিভাগ এই বলে বিবৃতি দেয় যে ঈমান বিশ্ববিদ্যালয়ের কিছু ছাত্রকে গ্রেফতার করা হয়েছে রাজনৈতিক ও ধর্মীয় হত্যাকান্ডের জন্যে। অনেকে বিশ্বাস করে বিদ্যালয়ের পাঠ্যসূচী গতানুগতিক নয়, মূলত এটি ইসলাম শিক্ষা ভিত্তিক, আর ধর্মীও কৃত্তিম পদ্ধতিতে ডিম থেকে বাচ্চা বের করার (ইনকিউবেটর) যন্ত্র বিশেষ।  শিক্ষার্থীদের সন্দেহ করা হয় মার্কিন তিন ধর্মীয় নেতা এবং ইয়েমেন সমাজতান্ত্রিক দল এর দুই নেতার এক নেতা জারাল্লাহ ওমর হত্যার জন্য। জন ওয়াকার লিনদাহ, যিনি 20 বছরের জন্যে কারাগারের সেবা করছে, যার আফগান তালিবানের সাথে সম্পর্ক ছিল তিনিও ঈমান বিশ্ববিদ্যালের প্রক্তন শিক্ষার্থী। সেপ্টেম্বর ২০১৪ সালের যুদ্ধের পর নতুন হুথী শাসক আল ঈমান বিশ্ববিদ্যালয়টি বন্ধ করে দেয়।
লিসা ভিকারি
লিসা ভিকারি (জন্ম ফেব্রুয়ারি ১১, ১৯৯৭) একজন জার্মান অভিনেত্রী। তিনি নেটফ্লিক্স টিভি সিরিজ ডার্ক-এর মারথা নেলসন চরিত্রটির জন্য ব্যপকভাবে পরিচিত। এছাড়াও তিনি নেটফ্লিক্সের ইজি এবং ওজি সিরিজে অভিনয়ের জন্য খ্যাতি পেয়েছেন।
জীবন
লিসা ভিকারির জন্ম জার্মানীতে, ১৯৯৭ সালে। তিনি দশ বছর বয়স থেকে মঞ্চে অভিনয় করেন এবং প্রথম স্বল্পদৈর্ঘ্য চলচ্চিত্রে অভিনয় করেন। ২০১০ সালে তিনি শিশু চলচ্চিত্র হানি এন্ড নান্নি তে অভিনয় করেন। ২০১৭ সালে তিনি লুনা নামক চলচ্চিত্রে মূলভূমিকায় অভিনয় করেন যেখানে তার বাবার চরিত্র ছিল একজন রুশ এজেন্ট হিসাবে। তিনি বর্তমানে জার্মানীতে মিডিয়া বিষয়ক পড়াশুনা করছেন।
কাশীপুর উদ্যানবাটী
কাশীপুর উদ্যানবাটী বা রামকৃষ্ণ মঠ, কাশীপুর হল রামকৃষ্ণ মঠ ও মিশনের একটি শাখাকেন্দ্র। এই কেন্দ্রটি উত্তর কলকাতার কাশীপুর অঞ্চলে অবস্থিত। রামকৃষ্ণ পরমহংস ১৮৮৫ সালের ১১ ডিসেম্বর থেকে ১৮৮৬ সালের ১৬ অগস্ট তার প্রয়াণ পর্যন্ত কাশীপুর উদ্যানবাটীতে বাস করেছিলেন। এই মঠের বাগানে একটি আমগাছের তলায় দাঁড়িয়ে ১৮৮৬ সালের ১ জানুয়ারি তিনি তার গৃহস্থ শিষ্যদের আশীর্বাদ করেছিলেন। এই ঘটনার স্মরণে প্রতি বছর ১ জানুয়ারি কল্পতরু উৎসব পালিত হয়।
কাশীপুর উদ্যানবাটী একটি দোতলা বাড়ি। দোতলায় যে ঘরটিতে রামকৃষ্ণ পরমহংস থাকতেন, সেটি এখন এই বাড়ির প্রধান উপাসনালয়। একতলায় দ্বিতীয় একটি উপাসনালয় এবং সারদা দেবীর পৃথম মন্দির রয়েছে। রামকৃষ্ণ সংঘে কাশীপুর উদ্যানবাটী বিশেষ গুরুত্বপূর্ণ একটি মঠ। কারণ, এই বাড়িতেই রামকৃষ্ণ পরমহংস তার সন্ন্যাসী শিষ্যদের সন্ন্যাস গ্রহণ ও সংঘবদ্ধভাবে জনসেবার কাজে উদ্বুদ্ধ করেছিলেন, যা বাস্তবায়িত করতে পরবর্তীকালে স্বামী বিবেকানন্দ রামকৃষ্ণ মঠ ও মিশন প্রতিষ্ঠা করেছিলেন। হিন্দু ধর্মাবলম্বীদের কাছে এই উদ্যানবাটী একটি তীর্থস্থানের মর্যাদা পায়।
বিবরণ
কাশীপুর উদ্যানবাটী ছিল বিশিষ্ট জমিদার রানি কাত্যায়নীর জামাই গোপাল লাল ঘোষের সম্পত্তি। রামকৃষ্ণ পরমহংসের ভক্তগণ তার কাছ থেকে মাসিক ৮০ টাকা ভাড়ায় প্রথমে ছয় মাস ও পরে আরও তিন মাসের জন্য বাড়িটি ভাড়া নিয়েছিলেন। উদ্যানবাটীর মোট এলাকার আয়তন ছিল ১১ বিঘার কিছু বেশি।
বাগানটি চার দিকে পাঁচিল দিয়ে ঘেরা। উত্তর সীমানার কাছে কয়েকটি ঘর রান্নাঘর ও ভাণ্ডারঘর হিসেবে ব্যবহৃত হত। এই ঘরগুলির সামনেই মূল দোতলা বাড়িটি অবস্থিত। এই বাড়ির নিচে চারখানি ও উপরে দুখানি ঘর আছে। উপরের বড়ো ঘরটিতে রামকৃষ্ণ পরমহংস থাকতেন। ছোটো ঘরটি তার স্নান ইত্যাদির জন্য ব্যবহৃত হত। বড়ো ঘরটি এখন মঠের প্রধান উপাসনালয়। বড়ো ঘরটির ঠিক নিচে একতলায় একটি হল ঘর আছে। এটি ছিল ভক্তদের বসার ঘর। এখন এটি মঠের দ্বিতীয় উপাসনালয়। এই ঘরের উত্তরে একটি সিঁড়ির ঘর আছে। তার পাশে পূর্বদিকের ঘরটিতে সারদা দেবী থাকতেন। এই ঘরটি এখন সারদা দেবীর মন্দির। হল ঘরের দক্ষিণের ঘরটিতে সেবকরা থাকতেন। এটি এখন একটি ক্ষুদ্র সংগ্রহালয়।
মূল বাড়ির পূর্বে ও পশ্চিমে সিঁড়ি আছে। বাড়িকে চার দিক দিয়ে ঘিরে আছে গোলাকার পথ। বাগানের দক্ষিণ-পশ্চিম কোণে উদ্যানবাটীর প্রধান ফটকটি অবস্থিত। এগুলি ছাড়াও বাগানে একটি ডোবা ও একটি বড়ো পুকুর ছিল। বাগানে আম, পনস, লিচু ইত্যাদি নানা ফলের গাছও আছে। বাগানের দক্ষিণ-পশ্চিম কোণে বড়ো পুকুরটির পাশে একটি খেজুর গাছ ছিল। কথিত আছে, রামকৃষ্ণ পরমহংস অলৌকিক উপায়ে এই গাছে তলা থেকে একটি সাপতে তাড়িয়ে দিয়েছিলেন। এই গাছটির অবশিষ্টাংশ এখন মঠের অফিসঘরে রক্ষিত আছে।
শিক্ষার ইতিহাস
নিয়ম-মাফিক শিক্ষাদানের প্রথা, যথা স্বাক্ষরীকরণ, গত দেড়শো-দুশো বছরের সমাজে পরিবাহিত হওয়া একটি গুরুত্বপূর্ণ উন্নয়ন, এমনকি কিছু কিছু দেশে এই উন্নয়নের ধারা শুরু হয়েছে বিগত পঞ্চাশ বছরে। পুরাকালে কিশোর কিশোরীরা বিদ্যালয় থেকে নানা দক্ষতা অর্জন করতো যেমন পৌরোহিত্য, শাসকত্ব, বিষয়ভিত্তিক পারদর্শিতা প্রভৃতি। শিক্ষা হল শেখার একটি প্রক্রিয়া, বা জ্ঞান অর্জন, দক্ষতা, মূল্যবোধ, বিশ্বাস এবং অভ্যাসের একটি প্রক্রিয়া। শিক্ষাগত পদ্ধতিগুলির অন্তর্ভুক্ত হল গল্প বলা, আলোচনা, শিক্ষণ, প্রশিক্ষণ এবং পরিচালিত গবেষণা । শিক্ষা প্রায়ই শিক্ষকের নির্দেশনার অধীনেই  ঘটে থাকে, তবে শিক্ষার্থীরা নিজেরাও নিজেদেরকে শিক্ষিত করতে পারে।  শিক্ষা আনুষ্ঠানিক বা অনানুষ্ঠানিক পদ্বতিতে পরিচালিত হতে পারে এবং যেকোনো অভিজ্ঞতা যার একটি গঠনমূলক প্রভাব রয়েছে মানুষ কী করে চিন্তা করে তাদের অনুভূতির উপর । শিক্ষাদান পদ্ধতিকে বলা হয় pedagogy।
ব্যাকরণ(Etymology)
ব্যাকরণগতভাবে, "education" শব্দটি  ল্যাটিন ēducātiō ( যার অর্থ প্রজনন এবং লালন পালন করা ) শব্দটি ēducō থেকে  ( যার অর্থ আমি শিক্ষাদান করি, আমি প্রশিক্ষণ দেই) যা হোমোনিম ēdūcō এর সাথে সম্পর্কিত ( যার অর্থ আমি এগিয়ে নিয়ে যাই, আমি উত্থাপন করি) এবং Dōcō ( যার অর্থ আমি নেতৃত্ব দেই, আমি পরিচালনা করি ) থেকে উৎপত্তি হয়েছে ।
বালাকোট
বালাকোট পাকিস্তানের খাইবার পাখতুনখোয়া প্রদেশের মনসেহরা জেলার একটি শহর। এটি পাকিস্তানের ঐতিহাসিক স্থানগুলির একটি। ২০০৫ কাশ্মীর ভূমিকম্পেে এটি প্রায় ধ্বংস হয়ে যায়। পরে পাকিস্তান সরকার ও সৌদি সরকারের সৌদি পাবলিক অ্যাসিস্ট্যান্ট ফর পাকিস্তান আর্থকোয়েক ভিকটিম (SPAPEV) সংস্থার সহায়তা পুর্ননির্মাণ করা হয়।
শিক্ষার ইতিহাস
ইতিহাস(History)
প্লেটো এথেন্সে একাডেমী প্রতিষ্ঠা করেছিলেন যা ছিল ইউরোপের উচ্চতর শিক্ষার প্রথম প্রতিষ্ঠান। ৩৩০ খ্রিষ্টপূর্বাব্দে মিশরে আলেকজান্দ্রিয়া শহরটি প্রতিষ্ঠিত হয়েছিল, এথেন্সের বুদ্ধিবৃত্তিক প্যাড হিসাবে এটি প্রাচীন গ্রিসে বিখ্যাত হয়ে ওঠেছিল। সেখানে, আলেকজান্দ্রিয়ার বৃহত্তর গ্রন্থাগারটি খ্রিষ্টপূর্ব তৃতীয় শতাব্দীতে নির্মিত হয়েছিল। ৪৭৬ খ্রিষ্টাব্দে রোমের পতনের পর ইউরোপীয় সভ্যতায় সাক্ষরতা এবং সংগঠনের পতন ঘটেছিল ।
বালাকোট
ইতিহাস
ব্রিটিশ পূর্ববর্তী ইতিহাস সম্পর্কে তেমন জানা যায় না। যাইহোক, হাজারা বিশ্ববিদ্যালয়ের প্রত্নতাত্ত্বিক বিভাগে, এই এলাকার কাছাকাছি যায়গা থেকে পাওয়া টেরাকোটা ও পোরামাটির মূর্তি পাওয়া গেছে। যা এই এলাকার পূর্ববর্তী বাসিন্দাদের সম্পর্কে ধারণা দেয়। এখানকার পুরনো করবস্থানগুলোও প্রাক মুসলিম অধিবাসীদের সাথে সংযোগ স্থাপন করে, যারা পরে মুসলমান হয়েছিল।
শিক্ষার ইতিহাস
ইতিহাস(History)
চীনে কনফুসিয়াস (৫৫১-৪৭৯ খ্রিস্টপূর্বাব্দ), লূ এর রাজ্যের সবচেয়ে প্রভাবশালী প্রাচীন দার্শনিক ছিলেন, যার শিক্ষাগত দৃষ্টিভঙ্গি চীনের সমাজ এবং কোরিয়া, জাপান ও ভিয়েতনামের মত প্রতিবেশী রাষ্ট্রের উপর প্রভাব বিস্তার করেছিল । কনফুসিয়াস শিষ্যদের একত্রিত করেন এবং একটি শাসককে নিরর্থকভাবে অনুসন্ধান করেন, যিনি সুশাসনের জন্য তার আদর্শগুলি গ্রহণ করবে । তার Analects অনুসরণকারীদের দ্বারা লিখিত হয়েছিল যা পূর্ব এশিয়ায় আধুনিক যুগেও শিক্ষার উপর ব্যাপক প্রভাব বিস্তার করে চলেছে ।
বালাকোট
২০১৯ ভারতীয় আক্রমণ
২০১৯ সালের ২৬শে ফেব্রুয়ারি ভারতীয় বিমান বাহিনী বালাকোটে বিমানহামলা চালায়। ভারত দাবি করে যে তারা পুলওয়ামার আক্রমণের প্রতিশোধ হিসাবে বালাকোটের নিকটে জাইশ ই মোহাম্মদের একটি জঙ্গি আস্তানায় হামলা চালিয়ে প্রায় ৩০০ জঙ্গি হত্যা করে। পাকিস্তান সেনাবাহিনী ভারতের এ দাবি প্রত্যাখ্যান করে, এবং তারা বলে ভারতীয় বিমানগুলি মুজাফ্ফরাবাদের নিকট আকাশসীমা লঙ্ঘন করে, পাকিস্তান বাহিনী জেট বিমানগুলোকে প্রতিক্রিয়া জানায়, ফলে ভারতীয় জেটগুলি ফিরে যায় এবং ফিরে যাওয়ার সময় পেলোড ফেলে দেয়। পাকিস্তান দাবি করে যে কোনও প্রাণহানি বা ক্ষতি করা হয়নি। ভারতীয় দুটি বিমান ভূপাতিত ও দুই পাইলটকে আটক করেছে বলেও পাকিস্তান দাবি করে, পরে পাকিস্তান আটক পাইলটের ভিডিও প্রকাশ করে।
শিক্ষার ইতিহাস
ইতিহাস(History)
রোমের পতনের পর, ক্যাথলিক চার্চ পশ্চিম ইউরোপ ে সাক্ষরতার ও স্কলারশিপের একমাত্র রক্ষাকর্তা হয়ে উঠেছিল । চার্চ ক্যাথিড্রাল স্কুলকে আধুনিক যুগের শিক্ষা ব্যবস্থার কেন্দ্র হিসাবে প্রতিষ্ঠিত করেছিল । এই প্রতিষ্ঠানগুলি শেষ পর্যন্ত মধ্যযুগীয় বিশ্ববিদ্যালয় এবং ইউরোপের বিভিন্ন আধুনিক বিশ্ববিদ্যালয়গুলির অগ্রদূত হিসাবে প্রতিষ্ঠা লাভ করেছিল । উচ্চ মধ্যযুগে সময় চার্টার্স ক্যাথিড্রাল  দ্বারা বিখ্যাত এবং প্রভাবশালী Chartres ক্যাথিড্রাল স্কুল পরিচালিত হয়েছিল । পশ্চিম ইউরোপের মধ্যযুগীয় বিশ্ববিদ্যালয়গুলি পশ্চিম ইউরোপ জুড়ে সুসংহত ছিল, যা তদন্তের স্বাধীনতাকে উত্সাহিত করে, এবং একদল পণ্ডিত ও প্রাকৃতিক দার্শনিকদের সৃষ্টি করেছিল, যেমন,  নেপলস বিশ্ববিদ্যালয়ের টমাস অ্যাকুইনাস , অক্সফোর্ড ইউনিভার্সিটির রবার্ট গ্রোসেটেস্ট এবং বৈজ্ঞানিক পরীক্ষার পদ্ধতিগত পদ্ধতির  প্রারম্ভিক প্রকাশক, এবং জৈবিক গবেষণার অগ্রদূত সেন্ট অ্যালবার্ট গ্রেট ছিলেন অন্যতম। ১০৮৮ সালে প্রতিষ্ঠিত বলোনি বিশ্ববিদ্যালয়কে  প্রথম এবং প্রাচীনতম অপারেটিং ইউনিভার্সিটি বলে মনে করা হয়।
বালাকোট
ভূগোল
বালাকোট কুনহার নদীর তীরে অবস্থিত। উৎপত্তি স্থল থেকে জেলম নদীর সাথে মিলিত হওয়ার পূর্বে, নদীর দৈর্ঘ্যের প্রায় দুই তৃতীয়াংশ এটি, যার উৎপত্তি মূলত কঘান উপত্যকায় অবস্থিত ধরম সরের নিকটে।
শিক্ষার ইতিহাস
ইতিহাস(History)
মধ্যযুগীয় সময়ে মধ্যপ্রাচ্যে ইসলামিক বিজ্ঞান ও গণিত সমৃদ্ধ হয়েছিল ইসলামিক খলিফার অধীনে, যা পশ্চিম আইবেরিয়ান উপদ্বীপ থেকে পূর্ব সিন্ধু পর্যন্ত এবং দক্ষিণে আলমোরাভিড রাজবংশ ও মালির সাম্রাজ্য পর্যন্ত বিস্তৃতি লাভ করেছিল।
বালাকোট
প্রশাসন
বালাকোট মনসেহরা জেলার প্রধান শহরগুলির একটি। এটি বালাকোট তহশিলের সদরদপ্তর, যেটি মনসেহরা জেলার সবচেয়ে বড় তহশিল। একইসাথে এটি একটি ইউনিয়ন কাউন্সিলও, এটি কয়েকটি উপশহর ও গ্রাম দ্বারা শাসিত হয়।
শিক্ষার ইতিহাস
ইতিহাস(History)
ইউরোপে রেনেসাঁ প্রাচীন গ্রিক এবং রোমান সভ্যতার বৈজ্ঞানিক ও বুদ্ধিবৃত্তিক তদন্ত এবং উপলব্ধির নতুন যুগের সূচনা করেছিল । প্রায় ১৪৫০ সালের দিকে জোহানেস গুটেনবার্গ একটি প্রিন্টিং প্রেস তৈরি করেন, যা সাহিত্যের কাজকে আরও দ্রুত ছড়িয়ে দেওয়ার অনুপ্রেরণা দিয়েছিল ।  ইউরোপীয় সাম্রাজ্যের যুগে ইউরোপীয় দর্শন, ধর্ম, শিল্প ও বিজ্ঞান বিষয়ক ধারণাগুলি বিশ্বজুড়ে ছড়িয়ে পড়েছিল । মিশনারি ও পণ্ডিতরা অন্যান্য সভ্যতা থেকে নতুন ধারণা  নিয়ে আসছিল - জেসুইট চীন মিশনের সাথে যারা চীন ও ইউরোপের মধ্যে জ্ঞান, বিজ্ঞান এবং সংস্কৃতি প্রসারে গুরুত্বপূর্ণ ভূমিকা পালন করেছিল । যেমন, ইউরোপ থেকে কাজগুলি অনুবাদ করে যেমন ইউক্লিডের এলিমেন্টস ফর চায়না scholars  এবং ইউরোপীয় শ্রোতাদের জন্য কনফুসিয়াসের চিন্তা চেতনা কথা বলা যায় । Enlightenment এর মাধ্যমে ইউরোপে আরও নিরপেক্ষ শিক্ষাগত দৃষ্টিভঙ্গির প্রয়োজনীয়তা উপলব্ধি করে ছিল ।
বেশিরভাগ দেশে আজ নির্দিষ্ট বয়স পর্যন্ত সব শিশুদের জন্য পূর্ণ-সময়ের শিক্ষা স্কুলে বা অন্যত্র বাধ্যতামূলক করা হয়েছে । এই কারণে বাধ্যতামূলক শিক্ষার বিস্তার ও জনসংখ্যা বৃদ্ধির সাথে মিলিতভাবে, ইউনেস্কো গণনা করে লক্ষ্য করেছে যে আগামী ৩০ বছরের মধ্যে আরও মানুষ আনুষ্ঠানিক শিক্ষা লাভ করবে যা মানব ইতিহাসে বিরল ঘটনা হবে এটি ।
আনুষ্ঠানিক শিক্ষা(Formal education)
আনুষ্ঠানিক শিক্ষা এমন একটি কাঠামোগত পরিবেশে ঘটে থাকে যার সুনির্দিষ্ট উদ্দেশ্য হচ্ছে শিক্ষার্থীদের শিক্ষাদান । সাধারণত, একটি স্কুলের পরিবেশে আনুষ্ঠানিক শিক্ষা সঞ্চালিত হয় যেখানে শ্রেণীকক্ষে একাধিক শিক্ষার্থীদের জন্য একজন প্রশিক্ষিত এবং প্রত্যয়িত শিক্ষকের প্রয়োজন পড়ে বিভিন্ন বিষয়ে শিক্ষাদানের জন্য । বেশিরভাগ স্কুলে  একটি মানসম্মত আদর্শ ডিজাইন করা হয় যার মাধ্যমে সিস্টেমে সমস্ত শিক্ষাগত পছন্দগুলি নিয়ন্ত্রণ করা হয় । এই ধরনের পছন্দগুলি পাঠ্যক্রম, সাংগঠনিক মডেল, শারীরিক শিক্ষার স্থানগুলির (যেমন শ্রেণীকক্ষ) নকশা, ছাত্র-শিক্ষক ইন্টারঅ্যাকশন, মূল্যায়ন পদ্ধতি, শ্রেণীর আকার, শিক্ষাগত কর্মকাণ্ড, এবং আরও অনেক কিছু অন্তর্ভুক্ত করে ।
নন্দকুমার দেববর্মা
নন্দ কুমার দেববর্মা ত্রিপুরার একজন টিপরা নাট্যকার, কবি এবং গীতিকার। তিনি ককবরক ভাষা এবং ককবরক নাটকের সাহিত্যকর্মের জন্য পরিচিত। নন্দ কুমার দেববর্মা রঙ্গ (২০০১) উপন্যাসের লেখক এবং থুনুক বিউচাপ (২০১৫) এর মতো রচনার সংকলন। তিনি সাহিত্য ও শিক্ষার ক্ষেত্রে ককবরকের উন্নয়নের জন্য সক্রিয় উকিলদের একজন এবং ককবরক সাহিত্য সভার সভাপতি।
শিক্ষার ইতিহাস
প্রাথমিক(Primary)
ভারতে, উদাহরণস্বরূপ, বারো বছর ধরে বাধ্যতামূলক শিক্ষা, আট বছরে প্রাথমিক(elimentary) শিক্ষা, প্রাথমিক শিক্ষার জন্য পাঁচ বছর এবং উচ্চ প্রাথমিক শিক্ষার জন্য তিন বছর করা হয়েছে । ন্যাশনাল কাউন্সিল অফ এডুকেশনাল রিসার্চ অ্যান্ড ট্রেনিং দ্বারা পরিকল্পিত একটি জাতীয় পাঠ্যক্রমের কাঠামোর উপর ভিত্তি করে ভারতের বিভিন্ন রাজ্যে ১২ বছরের বাধ্যতামূলক স্কুল শিক্ষা প্রদান করা হয়।
নন্দকুমার দেববর্মা
জীবন
নন্দ কুমারের জন্ম বিশ্রামগঞ্জে, যেটি একটি ছোট শহর এবং ভারতের ত্রিপুরা রাজ্যের সীপাহিজলা জেলার সদর দফতর।
শিক্ষার ইতিহাস
মাধ্যমিক(Secondary)
বিশ্বের বেশিরভাগ সমসাময়িক শিক্ষা ব্যবস্থায়, মাধ্যমিক শিক্ষায় বয়ঃসন্ধির সময় আনুষ্ঠানিক শিক্ষার প্রসার ঘটে। এটি প্রাপ্তবয়স্কদের জন্য সাধারণত "মাধ্যমিক উত্তর" বা "উচ্চতর" শিক্ষা (যেমন, বিশ্ববিদ্যালয়, বৃত্তিমূলক স্কুল) থেকে অপ্রাপ্তবয়স্কদের জন্য সাধারণত প্রাথমিক শিক্ষা বাধ্যতামূলক । এই সিস্টেমের উপর ভিত্তি করে এই সময়ের জন্য বিদ্যালয়গুলি, বা এর একটি অংশকে সেকেন্ডারি বা উচ্চ বিদ্যালয়, জিমন্যাশিয়াম, লিসিম, মধ্যম স্কুল, কলেজ বা বৃত্তিমূলক স্কুল বলা যেতে পারে। এই পদগুলির কোনও সঠিক অর্থ এক সিস্টেম থেকে অন্যটিতে পরিবর্তিত হতে পারে । প্রাথমিক ও মাধ্যমিক শিক্ষার মধ্যে সঠিক সীমাও দেশ ভেদে আলাদা হতে পারে । তবে সাধারণত সপ্তম থেকে দশম শ্রেণী পর্যন্ত স্কুলে যাওয়া হয় । মাধ্যমিক শিক্ষার প্রধানত কিশোর বয়সের মধ্যেই ঘটে । মার্কিন যুক্তরাষ্ট্র, কানাডা এবং অস্ট্রেলিয়ায়  প্রাথমিক ও মাধ্যমিক শিক্ষার সাথে কখনও কখনও K-12 নির্দেশ করা হয়, এবং নিউজিল্যান্ডে বছরে ১-১৩ বছর পর্যন্ত ধরা হয়। মাধ্যমিক শিক্ষার উদ্দেশ্য হতে পারে সাধারণ জ্ঞান দান , উচ্চশিক্ষার জন্য প্রস্তুত করা, অথবা  সরাসরি প্রশিক্ষণের ব্যবস্থা করা যেতে পারে পেশার  জন্য ।
নন্দকুমার দেববর্মা
কর্মজীবন
তিনি বেশ কিছু কবিতা ও নাটকের বই প্রকাশ করেছেন। নন্দ কুমার দেব বর্মাও একজন নাট্যকার, তিনি অল ইন্ডিয়া রেডিও এবং দূরদর্শন এবং অন্যান্য জায়গায় নাটক এবং সঙ্গীত উভয়ই পরিবেশন করেছেন। তিনি ত্রিপুরা বিধানসভার একজন সম্পাদক এবং বর্তমানে রাজ্যের রাজধানী আগরতলায় থাকেন।
শিক্ষার ইতিহাস
মাধ্যমিক(Secondary)
মার্কিন যুক্তরাষ্ট্রে ১৯১০ সাল পর্যন্ত মাধ্যমিক শিক্ষার প্রচলন ছিল না ।  বড় কর্পোরেশনের উত্থান এবং কারখানায় প্রযুক্তির অগ্রগতির সাথে দক্ষ শ্রমিকদের প্রয়োজন ছিল । এই নতুন চাকরির চাহিদা পূরণের জন্য উচ্চ বিদ্যালয়গুলি তৈরি করা হয়েছিল, কারিকুলামটি বাস্তব পেশাগত কাজের দক্ষতার উপর নিবদ্ধ ছিল যা ছাত্রদেরকে সাদা কলার বা দক্ষ নীল কলারের কাজের জন্য ভালভাবে প্রস্তুত করবে। এটি নিয়োগকর্তাদের এবং কর্মীদের উভয়ের জন্য উপকারী বলে প্রমাণিত হয়েছে, যেহেতু উন্নত মানবাধিকারের ফলে নিয়োগকর্তার খরচ কম হচ্ছিল, অন্যদিকে দক্ষ শ্রমিকরা উচ্চতর বেতন ও পাচ্ছিল ।
নন্দকুমার দেববর্মা
কাজ করে
এটি নন্দ কুমার দেব বর্মা রচিত বা পরিচালিত নাটকের তালিকা। বেশিরভাগ নাটক ত্রিপুরা ভিত্তিক সাম্পিলি থিয়েটার সেন্টার থেকে অভিনয় করা হয়েছিল।
বুবার, মুকুন্নে, কোক্কিসা, কোকতাংহাই, মারি, রন্ডিজউকমা, শিখোক, রেগ-স্বনাম, বোলোংনি মুক্তারউই সারাও, কোকতুন, খোতালবাই, কোয়াপ্লাই, কান্তোমনি, ইমাংনি বসারোক, শেহি বুখুকস্ক হা, নুয়াই, রুং, সুন্দুরজাক, ইয়াকুপিনি, ইয়ুবরাক বসাক কাইসাও, দা-কুফুর, চোবানি স্বকাং, স্বকাঙ্গো চোবা, কোটর বুমা-বসা।
নির্বাচিত প্রকাশিত কাজ
<sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (September 2022)">উদ্ধৃতি প্রয়োজন  ]
অনুবাদকৃত কাজ
শিক্ষার ইতিহাস
মাধ্যমিক(Secondary)
কমিউনিটি কলেজ পরিবর্তনশীল পর্যায়ে অন্য একটি বিকল্প প্রস্তাব করে । তারা একটি নির্দিষ্ট এলাকার বাসিন্দাদের nonresidential জুনিয়র কলেজ কোর্স প্রদান করে।
উচ্চতর( Tertiary /higher)
উচ্চশিক্ষা হল তৃতীয় পর্যায়, বা পোষ্টসেকন্ডারি শিক্ষা, এটি একটি অ-বাধ্যতামূলক শিক্ষাগত স্তর যা উচ্চ বিদ্যালয় বা মাধ্যমিক বিদ্যালয় যেমন স্কুল সমাপ্তি অনুসরণ করে । তৃতীয়তঃ স্নাতক এবং স্নাতকোত্তর শিক্ষা সহ বৃত্তিমূলক শিক্ষা এবং প্রশিক্ষণ কে এর অন্তর্ভুক্ত করা হয়। কলেজ এবং বিশ্ববিদ্যালয় প্রধানত উচ্চ শিক্ষা প্রদান করে। সমষ্টিগতভাবে এইগুলি উচ্চ বিভাগ হিসাবে পরিচিত। উচ্চ শিক্ষা সম্পন্ন করা ব্যক্তি সাধারণত সার্টিফিকেট, ডিপ্লোমা, বা একাডেমিক ডিগ্রী প্রাপ্ত হয়ে থাকে ।
উচ্চ শিক্ষা সাধারণত একটি ডিগ্রী-স্তর বা ডিগ্রী যোগ্যতা জড়িত থাকে। অধিকাংশ উন্নত দেশগুলিতে জনসংখ্যা (৫০% পর্যন্ত) এখন তাদের জীবনের কোন একটা  সময় উচ্চশিক্ষায় প্রবেশ করে। জাতীয় অর্থনীতির জন্য উচ্চশিক্ষা খুবই গুরুত্বপূর্ণ, উভয়ই একটি গুরুত্বপূর্ণ শিল্প হিসেবে বিবেচিত হয়, এবং বাকি প্রশিক্ষিত এবং শিক্ষিত কর্মীরা অর্থনীতির উৎস হিসাবে গণ্য ।
বিশ্ববিদ্যালয়ের শিক্ষা শিক্ষাদান, গবেষণা এবং সামাজিক সেবা কার্যক্রমকে অন্তর্ভুক্ত করে, এবং এটি স্নাতক পর্যায়ে উভয়ই অন্তর্ভুক্ত (কখনও কখনও উচ্চতর বিভাগ হিসাবে উল্লেখ করা হয়) এবং স্নাতক (বা স্নাতকোত্তর) স্তর (কখনও কখনও স্নাতক স্কুল হিসাবে পরিচিত)। বিশ্ববিদ্যালয় সাধারণত বেশ কিছু কলেজ নিয়ে গঠিত হয়। মার্কিন যুক্তরাষ্ট্রে ইউনিভার্সিটিগুলি ইয়েল বিশ্ববিদ্যালয়ের মতো ব্যক্তিগত এবং স্বাধীন হতে পারে; সরকারি এবং স্টেট নিয়ন্ত্রিত পেনসিলভানিয়া উচ্চ মাধ্যমিকের সিস্টেমের মতো রাজ্য শাসিত; বা স্বাধীন, কিন্তু ভার্জিনিয়া বিশ্ববিদ্যালয়ের মত স্টেট থেকে তহবিল প্রাপ্ত হতে পারে । এখন ইন্টারনেটের মাধ্যমে শিক্ষার্থীদের কাছে সহজলভ্য বেশ কিছু ক্যারিয়ার নির্দিষ্ট কোর্স পাওয়া যায়।
উদার শিল্প শিক্ষা(liberal arts education) নামে বিশ্ববিদ্যালয়ে শিক্ষার একটি কোর্স আছে যাকে কলেজ বা বিশ্ববিদ্যালয়ের পাঠ্যক্রম হিসেবে সংজ্ঞায়িত করা যেতে পারে যার মূল কাজ হল সাধারণ জ্ঞান প্রদান এবং একটি পেশাদার, বৃত্তিমূলক বা কারিগরি পাঠ্যক্রমের বিপরীতে সাধারণ বুদ্ধিবৃত্তিক ক্ষমতা বিকাশের লক্ষ্যে শিক্ষাদান করা । ইউরোপে উদার শিল্প শিক্ষার( liberal arts education) সূচনা হয়েছে, যা যুক্তরাষ্ট্রে liberal arts college শব্দটির সাথে যুক্ত।
তথ্যসূত্র
James,Samantha.'how education came about"(2014)retrieved from http://www.education.com
এশিয়ায় বাহাই ধর্ম
বাহাই ধর্মবিশ্বাস উনবিংশ শতাব্দীতে ইরানে বাহাউল্লাহ প্রতিষ্ঠিত একটি বিচিত্রতর ও বিস্তৃত ধর্ম। বাহা সূত্রমতে বিশ্বব্যাপী বাহাই জনসংখ্যা ৫ মিলিয়নেরও বেশি বলে ধারণা করা হয়। বেশিরভাগ এনসাইক্লোপিডিয়া এবং অনুরূপ উৎসগুলো ২১ শতকের গোড়ার দিকে বিশ্বে ৫ থেকে ৬ মিলিয়ন বাহাই আছে বলে ধারণা করে। ধর্মটি পুরোপুরি একটি একক, সংগঠিত, শ্রেণিবদ্ধ সম্প্রদায়ের মধ্যে রয়েছে। তবে বাহাই জনসংখ্যা বিশ্বের প্রায় প্রতিটি দেশ এবং নৃগোষ্ঠীতে ছড়িয়ে পড়েছে এবং খ্রিস্টান ধর্মের পরে দ্বিতীয় বৃহত্তম ভৌগলিকভাবে বিস্তৃত ধর্ম হিসাবে স্বীকৃত। দেখুন বাহাই পরিসংখ্যান।
আফগানিস্তান
১৮৮০-এর দশকে বাহাইদের পদচারণা দিয়ে আফগানিস্তানে বাহাই বিশ্বাস শুরু হয়েছিল। তবে ১৯৩০ এর দশক পর্যন্ত কোনও বাহাই সেখানে স্থায়ীভাবে বসতি স্থাপন করেননি। ১৯৪৮ সালে কাবুলে প্রথমবারের মতো একটি বাহাই স্থানীয় আধ্যাত্মিক পরিষদ নির্বাচিত হয়েছিল এবং কয়েক বছর পরে ১৯৬৯ সালে পুনরায় নির্বাচিত হয়। যদিও জনসংখ্যা সম্ভবত হাজারে পৌঁছেছিল, আফগানিস্তানে সোভিয়েত আক্রমণ এবং তালেবানদের কঠোর শাসনের অধীনে বাহাইরা কোনও প্রতিষ্ঠানে থাকার অধিকার হারিয়ে ফেলে এবং অনেকে পালিয়ে যায়। ২০০৭ সালের একটি আনুমানিক পরিসংখ্যান অনুসারে, আফগানিস্তানে বাহাইদের সংখ্যা প্রায় ৪০০ জন। তবে অ্যাসোসিয়েশন অফ রিলিজিয়ন ডেটা আর্কাইভ অনুমান করেছে যে, ২০০৫ সালে আফগানিস্তানে প্রায় ১৫০০০ বাহাই ছিল।
বাংলাদেশ
বাংলাদেশে বাহাই ধর্মের উৎপত্তি হয়েছে এর স্বাধীনতা লাভের বেশ কিছু আগে থেকে। সেসময় বাংলাদেশ ছিলো ব্রিটিশ ভারতের একটি অংশ। এ অঞ্চলে বাহাই ধর্মের বিস্তৃতি শুরু হয় ১৮৪৪ সালের দিকে। সেটি ছিলো বাবিবাদের শুরুর সময়কার পরিস্থিতি। বাহাউল্লাহর জীবদ্দশায়, ধর্মটির প্রতিষ্ঠাতা হিসেবে তিনি তার কিছু অনুসারীকে ভারতে যাবার জন্য উৎসাহিত করেন। ধারণা করা হয়, তাদের মধ্যে জামাল এফেন্দি-ই হচ্ছেন প্রথম যিনি একাধিকবার ঢাকায় এসেছিলেন। বার্মায় থাকাকালীন সময়ে বর্তমান বাংলাদেশে অবস্থিত চট্টগ্রামের একটি গোষ্ঠী বাহাই ধর্মকে গ্রহণ করে। ১৯৫০-এর দিকে এই ধর্মের অনুসারীর সংখ্যা যথেষ্ট পরিমাণে বৃদ্ধি পায়, এবং তারা চট্টগ্রাম ও ঢাকায় লোকাল স্পিরিচুয়াল এসেম্বিলি গঠন করে। ২০০৫ সালে ওয়ার্ল্ড ক্রিশ্চিয়ান এনসাইক্লোপিডিয়ার এক জরিপ অনুসারে বাংলাদেশে বাহাই ধর্মের অনুসারীর সংখ্যা প্রায় ১০,০০০।
কম্বোডিয়া
কম্বোডিয়ায় বাহাই বিশ্বাসের প্রবর্তন হয় ১৯২০ সালে, ফ্রান্স ইন্দোচীনের পর কম্বোডিয়াকে বাহাই শিক্ষকদের সম্ভাব্য গন্তব্য হিসাবে আবদুল-বাহা উল্লেখ করার পরবর্তীকালে। বিংশ শতাব্দীর প্রথমার্ধ জুড়ে ভ্রমণকারী শিক্ষকদের বিক্ষিপ্ত পরিদর্শন করার পরে, ভারত থেকে বাহাই শিক্ষকদের আগমনের মধ্য দিয়ে কম্বোডিয়ায় প্রথম বাহাই গোষ্ঠীটি ১৯৫৬ সালে নমপেনে প্রতিষ্ঠিত হয়েছিল। ১৯৭০-এর দশকের শেষদিকে খেমার রুজের শাসনকালে কম্বোডিয়ান বাহাইদের সাথে সমস্ত কার্যকর যোগাযোগ বিচ্ছিন্ন হয়ে পড়েছিল। থাইল্যান্ডের কম্বোডিয়ান শরণার্থী শিবিরে কর্মরত বাহাই শিক্ষকদের প্রচেষ্টার ফলে খেমার রুজের চালানো গণহত্যা অভিযান থেকে বেঁচে যাওয়া লোকদের মধ্যে স্থানীয় আধ্যাত্মিক সম্মেলন প্রতিষ্ঠিত হয়েছিল
জাপান
আবদুল-বাহা দ্বারা ১৮৭৫ সালে প্রথমবার দেশটির কথা উল্লেখ করার পরে জাপানের সাথে বাহাই বিশ্বাসের প্রথম পরিচয় হয়। ১৯০২ সালে কানিচি ইয়ামামোটো (山本寛一) হাওয়াইয়ের হুনুলুলুতে বাস করছিলেন বলে পশ্চিম থেকে আসা এই ধর্মের সাথে জাপানিদের যোগাযোগ হয়েছিল; এর সাথে দ্বিতীয় পরিচয়কারী ব্যক্তি ছিলেন সাইচিরো ফুজিটা (藤田左弌郎)।
১৯১৪ সালে দুজন বাহাই, জর্জ জ্যাকব আগুর এবং অ্যাগনেস আলেকজান্ডার তাদের পরিবারসহ জাপানে স্থানান্তরিত হয়েছিলেন। ১৯৬৭ সালে আলেকজান্ডারের শেষ বিদায়ের আগ পর্যন্ত প্রায় ৩১ বছর অবধি তিনি জাপানে বেঁচে ছিলেন। জাপানের মাটিতে ধর্মান্তরিত প্রথম বাহাই হলো কিকুতারো ফুকুতা (福田菊太郎), যিনি ১৯১৫ সালে বাহাই ধর্ম গ্রহণ করেছিলেন। আবদুল বাহা ১৯১১-১৯১২ সালে বেশ কয়েকটি ভ্রমণ করেছিলেন এবং পশ্চিমাঞ্চলীয় শহর, প্যারিস, লন্ডন, এবং নিউইয়র্কের জাপানি ভ্রমণকারীদের সাথে দেখা করেছিলেন। আবদুল বাহা শিকাগোতে ফুজিটার সাথে এবং সান ফ্রান্সিসকোতে ইয়ামামোটোর সাথেও দেখা করেছিলেন।
আবদুল বাহা ১৯১৬-১৯১৭ সালে ট্যাবলেটস অব দ্য ডিভাইন প্ল্যান শীর্ষক বইয়ের একসাথে একটি পত্রসংকলন বা ট্যাবলেট লিখেছিলেন, যা ১৯১৯ সাল পর্যন্ত মার্কিন যুক্তরাষ্ট্রে উপস্থাপন করা হয়নি। ১৯৩৩ সালে প্রথম বাহাই আধ্যাত্মিক সংসদ টোকিওতে নির্বাচিত হয় এবং ১৯৩৩ সালে পুনরায় নির্বাচিত হয়। তখন পুরো জাপানে ১৯জন বাহাই সদস্য ছিল।
১৯৬৮ সালে জাপানি বাহাইগণই জাপানের বাইরে ভ্রমণ শুরু করে। ১৯৭১ সালে ওকিনাওয়া প্রথম স্থায়ী বাসিন্দা হিসেবে বাহাই ধর্মে দীক্ষিত হয়েছিল। ১৯৯১ সালে তারা জাপানের বাহাই স্টাডিজ অ্যাসোসিয়েশন নামে একটি অনুমোদিত সংগঠন সংগঠিত করে যা এর পর থেকে নিয়মিত বার্ষিক সম্মেলন আয়োজন করে, সংবাদপত্র প্রকাশ করে এবং সহযোগী প্রতিষ্ঠানগুলোর একাডেমিক কাজ সমন্বিত করে আসছে। রিলিজিয়ন ডেটা আর্কাইভ অ্যাসোসিয়েশন (ওয়ার্ল্ড খ্রিস্টান এনসাইক্লোপিডিয়ার উপর নির্ভর করে) ২০০৫ সালে জাপানে প্রায় ১৫,৬৫০ জন বাহাই আছে বলে অনুমান করেছিল এবং সিআইএ ওয়ার্ল্ড ফ্যাক্টবুক ২০০৬ সালে প্রায় ১২০০০ জাপানি বাহাই আছে অনুমান করেছিল।
বেভারলি হিলস, ক্যালিফোর্নিয়া
বেভারলি হিল্‌স মার্কিন যুক্তরাষ্ট্রের একটি অভিজাত শহর। এটি লস অ্যাঞ্জেলেস কাউন্টির, ক্যালিফোর্নিয়ার পশ্চিমী অংশে অবস্থিত।
আব্দুল কুদ্দুস (নাটোরের রাজনীতিবিদ)
মো: আব্দুল কুদ্দুস (জন্ম: ৩০ অক্টোবর ১৯৪৬) বাংলাদেশের নাটোর-৪ আসনের সংসদ সদস্য। তিনি পঞ্চম, সপ্তম, নবম, দশম ও একাদশ জাতীয় সংসদ নির্বাচনে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। সপ্তম সংসদে তিনি মৎস্য ও পশু সম্পদ প্রতিমন্ত্রীর দ্বায়িত্ব পালন করেন। সংবিধান অনুযায়ী একাদশ জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
জন্ম ও শিক্ষাজীবন
আব্দুল কুদ্দুসের পৈতৃক বাড়ি নাটোর জেলার গুরুদাসপুর উপজেলার চলনবিল অধ্যুষিত বিলসা গ্রামে। তিনি রাজশাহী কলেজের নির্বাচিত ভিপি ছিলেন এবং বৃহত্তর রাজশাহী জেলা ছাত্রলীগের সভাপতি ছিলেন। রাজশাহী বিশ্ববিদ্যালয় থেকে স্নাতকত্তোর ডিগ্রি অর্জন করেছেন। মুক্তিযুদ্ধ শুরু হওয়ার পূর্বে রাজশাহীতে তিনিই প্রথম পাকিস্তানের পতাকায় অগ্নিসংযোগ করেন। পরবর্তীতে ভারতে ট্রেনিং নিয়ে মুজিব বাহিনীর আঞ্চলিক কমান্ডার ও সংগঠকের ভূমিকা পালন করেন।
মিথবুন্টু
নোপিমিথ এবং মিথডোরা এর মূলনীতির সাথে মিল রেখে, মিথবুন্টু এমনভাবে তৈরী করা হয়েছে যেন হোম থিয়েটার কম্পিউটার সমূহে সহজেই মিথ টিভি ইনস্টল করা যায়। মিথবুন্টু অপারেটিং সিস্টেমের মূল অংশ ইনস্টলে পর মিথটিভি সফটওয়্যারটি ইনস্টল শুরু করা হয়। এই অংশে মিথটিভির ফ্রন্টএন্ড(মিডিয়া দেখার অংশ), ব্যাক এন্ড(মিডিয়া সার্ভার অংশ) ইনস্টল এবং সমন্বয় করা হয়।
খানখানাপুর রেলওয়ে স্টেশন
খানখানাপুর রেলওয়ে স্টেশন বাংলাদেশের ঢাকা বিভাগের রাজবাড়ী জেলার একটি রেলওয়ে স্টেশন।
ইতিহাস
রাজবাড়ী থেকে ফরিদপুর পর্যন্ত প্রথম রেলপথ তৈরি হয় ১৮৯৯ সালে। এরপর অব্যবস্থাপনা ও লোকসানের কারণে রেল কর্তৃপক্ষ ১৯৯৮ সালের ১৫ মার্চ বন্ধ করে দেন ৩৪ কিলোমিটার দীর্ঘ ঐতিহ্যবাহী রাজবাড়ী-ফরিদপুর রেল রুট। পরবর্তীকালে এ অঞ্চলের মানুষের দাবির পরিপ্রেক্ষিতে ২০১০ সালের ১০ মার্চ থেকে এ রেল রুটে নতুন করে কাজ শুরু করা হয়। ৯০ কোটি টাকা ব্যয়ে ৪ বছর ধরে পুনরায় তৈরি করা হয় রেল লাইন ও খানখানাপুর রেলওয়ে স্টেশন সহ ৫ টি রেলওয়ে স্টেশন। এরপর ২০১৪ সালের ৭ আগস্ট একটি আন্তঃনগর ট্রেন চলাচলের মধ্য দিয়ে পরীক্ষামূলকভাবে পুনরায় চালু করা হয় রাজবাড়ী-ফরিদপুর রেল যোগাযোগ।
আবুল হাসান (ক্রিকেটার)
আবুল হাসান (জন্ম: ৫ আগস্ট ১৯৯২) একজন বাংলাদেশী ক্রিকেট খেলোয়াড়। ২০১২ সালে ২০১২-১৩ মৌসুমের ওয়েস্ট-ইন্ডিজ ও বাংলাদেশের মধ্যকার আন্তর্জাতিক টেস্ট ক্রিকেট সিরিজের মাধ্যমে তার আন্তর্জাতিক অভিষেক হয়। তিনি বাংলাদেশের পক্ষে ৬৫তম টেস্ট ক্রিকেটার।
রেকর্ড
অভিষেক টেস্টে ১০ নম্বরে ব্যাট করে সেঞ্চুরি করেন । সর্বশেষ এই কীর্তিটা গড়েছিলেন অস্ট্রেলীয় ব্যাটসম্যান রেগি ডাফ, ১৯০২ সালে। দীর্ঘ ১১০ বছর শেখ আবু নাসের স্টেডিয়াম একই কীর্তির পুনরাবৃত্তি করলেন আবুল হাসান। কিন্তু রেগি ডাফ খুব অল্প বয়সেই মারা যান।
কুমার-জননী লাহিড়ী
কুমার-জননী লাহিড়ী ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের  একজন ব্যক্তিত্ব ও অগ্নিযুগের নারী বিপ্লবী।
জন্ম ও পরিবার
কুমার-জননী লাহিড়ী ছিলেন রাজশাহীর পুঠিয়া উপজেলার। তিনি ছিলেন জমিদার-গৃহিনী। কিন্তু তাঁর দুই ছেলে সত্যরঞ্জন লাহিড়ী ও জ্ঞানাঞ্জন লাহিড়ী ছিল বিপ্লবী ।
রাজনৈতিক জীবন
তিনি বিপ্লবীদের নানা ভাবে আশ্রয় দিয়ে সাহায্য করতেন। উত্তরবঙ্গে তাঁর বাড়ি ছিল বিপ্লবীদের প্রধান কেন্দ্র।
তাসমিন ম্যাকমোহন
তাসমিন ম্যাকমোহন (জন্ম ৬ এপ্রিল ১৯৯৩) একজন অস্ট্রেলীয় দূরপাল্লার দৌড়বিদ।
২০১৩ সালে, তিনি পোল্যান্ডের বাইডগোসকজে অনুষ্ঠিত ২০১৩ আইএএএফ ওয়ার্ল্ড ক্রস কান্ট্রি চ্যাম্পিয়নশিপে সিনিয়র মহিলাদের দৌড়ে প্রতিদ্বন্দ্বিতা করেছিলেন। তিনি ৭৮তম স্থানে শেষ করেছেন।
আহমদ আল সিবাই
আহমদ মুহাম্মদ আল সিবাই  (أحمد السباعي, Ahmed Al-Sibai; জন্ম: ৬ জানুয়ারি ১৯৯৯; আহমদ আল সিবাই  নামে সুপরিচিত) হলেন একজন কাতারি-সিরিয় পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।
প্রারম্ভিক জীবন
আহমদ মুহাম্মদ আল সিবাই ১৯৯৯ সালের ৬ই জানুয়ারি তারিখে কাতারে জন্মগ্রহণ করেছেন এবং সেখানেই তার শৈশব অতিবাহিত করেছেন।
সমীর রায়চৌধুরী
সমীর রায়চৌধুরী ( নভেম্বর ১, ১৯৩৩- জুন ২২, ২০১৬ ) বাংলা সাহিত্যের একজন বিতর্কিত কবি, ছোট-গল্পকার ও ভাবুক ।
thumb|right|সমীর রায়চৌধুরী
পারিবারিক পরিচয়
সমীর রায়চৌধুরীর জন্ম মামারবাড়ি পাণিহাটিতে ( ২৪ পরগণা )। তিনি কলকাতার আদি নিবাসী সাবর্ণ রায়চৌধুরী পরিবারের উত্তরপাড়া শাখার সন্তান। বিদ্যাধর রায়চৌধুরী, যিনি জোব চার্ণককে কলকাতা-সুতানুটি-গোবিন্দপুর গ্রামের ইজারা দিয়েছিলেন, তার ৩৯তম বংশধর তিনি। তার ঠাকুর্দা লক্ষ্মীনারায়ণ রায়চৌধুরী ছিলেন ভারতবর্ষের প্রথম ভ্রাম্যমাণ ফোটোগ্রাফার-আর্টিস্ট, যিনি নোবেলজয়ী সাহিত্যিক রুডিয়ার্ড কিপিং-এর বাবা, তৎকালীন লাহোর মিউজিয়াম-এর অধক্ষ জন লকউড কিপলিং-এর কাছে ব্রোমাইড-কাগজ আলোকচিত্র তৈরির কৌশল শিখেছিলেন। তার বাবা রঞ্জিত (১৯০৯-১৯৯১)-ও পাটনা শহরের প্রচীনতম ফোটোগ্রাফি সংস্থার প্রতিষ্ঠাতা। তিনি জ্যাঠামশায় পাটনা শহরের জাদুঘরের চিত্র এবং ভাস্কর্য রক্ষক ছিলেন। সে-কারণে শৈশব থেকে সমীর শিল্প-সাহিত্যের প্রতি আকৃষ্ট হন। স্কুল জীবন পাটনায় কাটিয়ে তিনি কলকাতার সিটি কলেজে গিয়ে বিজ্ঞান শাখায় ভর্তি হন, এবং সেই সূত্রে কৃত্তিবাস গোষ্ঠীর প্রতিষ্ঠাতা কবি দীপক মজুমদারের সঙ্গে পরিচিত হন। তার মা অমিতা (১৯১৬-১৯৮২) ছিলেন ১৯ শতকের বাঙালির রেনেসঁস-প্রভাবিত পরিবারের মেয়ে।
হাংরি আন্দোলন
কলেজ জীবনে কৃত্তিবাস গোষ্ঠীর সঙ্গে যুক্ত থাকলেও, ১৯৬১ সালের নভেম্বরে তিনি ছোট ভাই মলয় রায়চৌধুরী, শক্তি চট্টোপাধ্যায় ও দেবী রায় (প্রকৃত নাম হারাধন ধাড়া )-এর সঙ্গে হাংরি আন্দোলন শুরু করে সাড়া ফেলে দেন । হাংরি আন্দোলন-এর শতাধিক বুলেটিনের অধিকাংশ তারই খরচে প্রকাশিত হয়েছিল। হাংরি আন্দোলন-এর কারণে ১৯৬৪ সালে তিনি গ্রেপ্তার হন, যদিও তার বিরুদ্ধে কোনো প্রমাণ না থাকায় অচিরে মুক্তি পান। তার বিরুদ্ধে অভিযোগ ছিল যে তিনি তরুণদের বিপথগামী করছেন (ভারতীয় দণ্ড সংহিতার ২৯৪ ধারা)।